འཛིན་གྲྭ་ནི་རྒྱལ་སྤྱི་གྲོང་ཚོའི་ཉེ་འདབས་ཀྱི་ཁང་པ་ཐོག་བརྩེགས་གསུམ་ཅན་གྱི་སྒེའུ་ཁུང་ཆེ་ཞིང་ཚོན་མདོག་ངང་སྐྱ་ཅན་གྱི་སྔོན་འགྲོའི་སློབ་གྲྭའི་ནང་དུ་འཚོག་གིན་ཡོད།ཐོག་བརྩེགས་ཅན་གྱི་ཁང་པ་དེར་ཁྱམས་ར་ཆུང་ཆུང་ཞིག་ཡོད་པ་དང་དེའི་ནང་ཚོན་ཁྲ་ཅན་གྱི་སྦོལ་འཇམ་གི་གདན་ཐོག་ལ་བཀྲག་མདངས་ཅན་གྱི་ཚོན་ཁྲ་བཏང་བའི་སྲ་ཞིང་མཁྲེགས་པའི་འགྱིག་གི་རྩེད་ཆས་གསར་པས་འཁེངས་འདུགབོད་རིགས་ཕྲུ་གུ་ཚོས་སྔོན་འགྲོའི་སློབ་གྲྭ་འདིའི་ནང་ལ་སློབ་ཁང་འགའ་ཤས་ཡོད་པའི་ནང་གི་ཆ་ཤས་གཅིག་ཟིན་འདུགདེ་ཡང་ཁོ་ཚོས་སློབ་ཁང་ནང་ལ་བོད་ཡིག་ཀ་མད་སུམ་ཅུ་དང་སྟབས་བདེའི་མིང་ཚིག་བཀོད་པའི་ཚོན་ཁྲ་ཅན་གྱི་འགྱིག་གི་བྱང་བུ་དང་།སློབ་མའི་འདྲ་པར།དེ་བཞིན་བོད་ཀྱི་རིག་གནས་དང་གོམས་སྲོལ་བཅས་དང་འབྲེལ་བ་ཡོད་པའི་རི་མོ་སོགས་ཀྱིས་མཛེས་རྒྱན་སྤྲད་འདུགཤེལ་གྱི་སྒེའུ་ཁུང་ཆེན་པོ་ཞིག་གི་འོག་ཏུ་ཡོད་པའི་གྱང་གི་ངོས་སུ་གོ་རིམ་སྟར་ཆགས་ཀྱི་མོན་ཁྲེ་སོའོ་རེ་སློབ་ཁྲིད་རྒྱུ་ཆ་གྲལ་སྟར་སྒྲིག་པོའི་ངང་བཤམས་འདུགསློབ་ཁྲིད་རྒྱུ་ཆ་དེ་ཚོ་ནི་ཀུན་ཕན་ཐེབས་རྩ་ཚོགས་པའི་རོགས་སྐྱོར་འོག་ཁྲ་ལི་བོད་ཀྱི་སྒྱུ་རྩལ་དང་རྩོམ་རིག་གོང་འཕེལ་ཚོགས་པས་བཟོས་པ་རེད།སྔོན་འགྲོའི་སློབ་གྲྭའི་དགེ་རྒན་རྣམས་ཀྱིས་ཉིན་ལྟར་བོད་ཀྱི་སྲོལ་རྒྱུན་གོན་པ་གྱོན་པ་དང་སློབ་གྲྭས་བོད་ཀྱི་རིག་གནས་དང་རྨང་གཞིའི་བསླབ་གཞི་རྣམས་འདྲ་མཉམ་ཐོག་སློབ་ཁྲིད་བྱེད་ཀྱིན་ཡོད།